આવકવેરા ખાતાના ટોચના સૂત્રોનું કહેવું છે કે ભારતમાં આવકવેરાની આવકમાં આખા ભારતમાં ૧૪.૨ ટકાનો વધારો થયો છે. તેની સામે ગુજરાતમાં ૧૩.૭ ટકાના દરે વધારો થયો છે. આવકવેરાની માસિક આવકમાં સરેરાશ ૫ ટકાના દરે વધારો થયો છે.આ વર્ષે ગુજરાતમાંથી રિફંડ ખાસ્સું વધુ ચૂકવવામાં આવ્યું છે તેને પરિણામે પણ આવકવેરાની ફાઈનલ આવક પર અસર દેખાઈ રહી છે. ૨૦૧૩-૧૪ના નાણાંકીય વર્ષમાં ચૂકવવામાં આવેલા રિફંડની તુલનાએ ૨૦૧૪-૧૫ના વર્ષમાં આવકવેરા ખાતાએ ૪૧.૨૮ ટકા ઊંચું રિફંડ ચૂકવ્યું છે. આ વર્ષે રિફંડની કુલ ચૂકવાયેલી રકમ રૃા. ૪૧૩૮ કરોડને આંબી ગઈ છે. ૨૦૧૩-૧૪માં ૧૭મી માર્ચ સુધીમાં રૃા. ૨૯૨૯ કરોડનું રિફંડ ચૂકવાયું હતું. જ્યારે ૨૦૧૩-૧૪ના આખા વર્ષમાં રૃા. ૩૨૫૦ કરોડનું કુલ રિફંડ ચૂકવાયું હતું. આમ તેની તુલનાએ આ વર્ષે અંદાજે ૯૦૦ કરોડ વધુ રિફંડ ચૂકવાયું છે.